CELEX: 32020D0707(01)
Language: el
Date: 2020-07-03 00:00:00
Title: Αποφαση Του Συμβουλιου της 3ης Ιουλίου 2020 για τον διορισμό μελών της Επιστημονικής και Τεχνικής Επιτροπής 2020/C 223 I/01

7.7.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  CI 223/1
               
            
         ΑΠΟΦΑΣΗ ΤΟΥ ΣΥΜΒΟΥΛΙΟΥ
         της 3ης Ιουλίου 2020
         για τον διορισμό μελών της Επιστημονικής και Τεχνικής Επιτροπής
         (2020/C 223 I/01)
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 134 παράγραφος 2,
         Κατόπιν διαβούλευσης με την Ευρωπαϊκή Επιτροπή,
         Εκτιμώντας τα ακόλουθα:
         
                     (1)
                  
                  
                     Με την απόφαση της 6ης Νοεμβρίου 2018 (1), το Συμβούλιο διόρισε τα μέλη της Επιστημονικής και Τεχνικής Επιτροπής («επιτροπή») για τη χρονική περίοδο από τις 6 Νοεμβρίου 2018 έως τις 6 Νοεμβρίου 2023.
                  
               
                     (2)
                  
                  
                     Μετά την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και από την Ευρωπαϊκή Κοινότητα Ατομικής Ενέργειας («Ευρατόμ»), και σύμφωνα με το άρθρο 50 παράγραφος 3 της Συνθήκης για την Ευρωπαϊκή Ένωση, που ισχύει για την Ευρατόμ δυνάμει του άρθρου 106α της Συνθήκης για την ίδρυση της Ευρωπαϊκής Κοινότητας Ατομικής Ενέργειας, και το άρθρο 7 παράγραφος 1 της συμφωνίας αποχώρησης του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (2), έχουν κενωθεί οι θέσεις των τριών μελών της επιτροπής που έχουν οριστεί από το Ηνωμένο Βασίλειο της Μεγάλης Βρετανίας και της Βόρειας Ιρλανδίας, του κ. Frank BRISCOE, του κ. Martin MURRAY και της κας Fiona RAYMENT. Ως εκ τούτου, θα πρέπει να διοριστούν τρία νέα μέλη για το υπόλοιπο της θητείας τους,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τα ακόλουθα πρόσωπα διορίζονται μέλη της Επιστημονικής και Τεχνικής Επιτροπής έως τις 6 Νοεμβρίου 2023:
            
                        —
                     
                     
                        ο κ. Andris ANSPOKS,
                     
                  
                        —
                     
                     
                        ο κ. Emmanuel SINAGRA,
                     
                  
                        —
                     
                     
                        η κα Beata TYBURSKA-PUESCHEL.
                     
                  
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 3 Ιουλίου 2020.
            
               
                  Για το Συμβούλιο
               
               
                  Ο Πρόεδρος
               
               M. ROTH
            
         
         
            (1)  Απόφαση του Συμβουλίου, της 6ης Νοεμβρίου 2018, για τον διορισμό των μελών της Επιστημονικής και Τεχνικής Επιτροπής (ΕΕ C 403 της 9.11.2018, σ. 2).
         
            (2)  ΕΕ L 29 της 31.1.2020, σ. 7.